kardosdrur/scandi-wiki huggingface dataset:
Bankier

En bankier (udtale: ) er en person, der på egen hånd driver bankvirksomhed. Ordet kommer fra fransk banquier. En bankier vil typisk eje et bankierfirma. Begrebet anvendtes hovedsagelig tidligere; moderne bankvæsen voksede frem som følge af, at privatpersoner og familier begyndte at drive bankvirksomhed, eksempelvis familien Medici i renæssancens Italien.

I dag er egentlig bankvirksomhed i mange lande, bl.a. Danmark, forbeholdt aktieselskaber. I Tyskland og Schweiz bruges begrebet bankier dog stadig og har en særlig juridisk status. I 2019 talte den tyske banksammenslutning således 22 "Privatbankiers".

Kilder 

Bankvirksomhed
Stillingsbetegnelser
Cugnaux

Cugnaux er en commune i Haute-Garonne départementet i det sydvestlige Frankrig.

Under Tour de France 2011, vil Cugnaux være startby for den 211 km lange 12. etape med mål i Luz-Ardiden.

Byer i Haute-Garonne
Tour de France-byer
Andrej Varankow

Andrej Varankow (,  ; , ) (født 8. februar 1989 i Mazyr) er en hviderussisk fodboldspiller, der spiller hos FK Haradzeja.

Karriere 
Varankow fik sin fodboldopdragelse i klubben Slavia Mozir. I 2007 skiftede han til storklubben Dynamo Kyiv, hvor han i perioden 2007-2009 spillede 65 kampe for klubbens andethold FC Dynamo-2 Kyiv. I sæsonen 2009-10 var han udlejet til FC Obolon Kyiv, og sæsonen efter spillede han for klubben FC Kryvbas Kryvyi Rih, ligeledes på en lejekontrakt.

Han fik debut på Hvideruslands fodboldlandshold i en kvalifikationskamp til EM 2008 mod Luxembourg den 13. oktober 2007. Han repræsenterede det hviderussiske U-21 landshold ved U-21 Europamesterskabet i fodbold 2011 i Danmark. Voronkov scorede turneringens første mål, da han efter 77 minutter scorede på straffespark mod Island på Aarhus Stadion.

Referencer

Eksterne henvisninger 

Fodboldspillere fra Hviderusland
Fodboldspillere fra Dynamo Kyiv
Madman Across the Water

Madman Across the Water er det fjerde studiealbum af den britiske sanger Elton John, udgivet i 1971. Albummet blev indspillet på Trident Studios i London. Dette var det første album hvor Davey Johnstone spillede guitar og som ville fortsætte for mange år og årtier. Teksterne blev alle skrevet af sangskriveren Bernie Taupin.

I Storbritannien nåede albummet kun nummer 41 på UK Albums Chart, men nåede nummer otte i USA på Billboard 200. Albummet blev certificeret guld den 19. februar 1972, platina den 23. marts 1993 og dobbelt platina den 26. august 1998 af Recording Industry Association of America.

Sporliste 
Al musik komponeret af Elton John, al tekst skrevet af Bernie Taupin.

Musikere 

 Elton John – piano, vokal
 Roger Pope – trommer (spor 1, 3, 6)
 David Glover – basguitar (spor 1, 3, 6)
 Caleb Quaye – elektrisk guitar (spor 1, 2, 3), akustisk guitar (spor 6)
 BJ Cole – steel guitar (spor 1)
 Davey Johnstone – akustisk guitar (spor 1, 4, 7), mandolin (spor 6), sitar (spor 6)
 Paul Buckmaster – arrangement (spor 1, 2, 4, 5, 6, 8, 9)
 Barry Morgan – trommer (spor 2)
 Brian Odgers – basguitar (spor 2)
 Brian Dee – harmonium (spor 2)
 Rick Wakeman – organ (spor 3, 4, 7)

 Jack Emblow – harmonika (spor 3)
 Terry Cox – trommer (spor 4, 5, 7)
 Herbie Flowers – basguitar (spor 4, 5, 7)
 Ray Cooper – perkussion (spor 4), tamburin (spor 7, 8)
 Chris Spedding – elektrisk guitar (spor 4), slide guitar (spor 7)
 Diana Lewis – ARP synthesizer (spor 4, 7)
 Chris Laurence – kontrabas (spor 5)
 Cantores em Ecclesia Choir – baggrundsvokal (spor 5, 8)
 Nigel Olsson – trommer (spor 8), baggrundsvokal (spor 1, 6, 7)
 Dee Murray – basguitar (spor 8), baggrundsvokal (spor 1, 6, 7)

Hitlister

Certificeringer

Referencer 

Album fra 1971
Elton John-album
Østerland-Før

Østerland-Før (på nordfrisisk Uasterlun Feer) er betegnelsen for den østlige del af den nordfrisiske ø Før. Geografisk omfatter Østerlandet landsbyerne Alkersum, Midlum, Øvenum, Niblum og flækken Vyk. Området kaldtes også for Før Øster Herred. Allerede i Kong Valdemars jordebog fra 1231 skelnedes mellem øens østlige og vestlige del (Føør østerhæreth et wæstærhæreth), der ydede 54 mark rent sølv. 

Østerlandet hørte indtil 1864 til Tønder Amt og dermed til Hertugdømmet Slesvig, mens Vesterlandet hørte til Ribe Amt.

Antallet af frisisktalende i Østerlandet er lidt mindre end i Vesterlandet. Der er også små dialektale forskelle mellem de to herreder. Den før-frisiske variant i Østerlandet kaldes for aasdring.

Noter

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Før
Nordfrisland
Herreder i Sydslesvig
Vesterland-Før

Vesterland-Før (på nordfrisisk Waasterlun Feer) er betegnelsen for den vestlige del af den nordfrisiske ø Før. Geografisk omfatter Vesterlandet landsbyerne Borgsum, Dunsum, Goting, Hedehusum, Yttersum, Vitsum, Syderende og den sydlige del af Niblum. Byerne er beliggende i Sankt Laurentii eller i Sankt Johannes Sogn, sidstnævnte sogn strækker sig dog hen over både Vester- og Østerlandet. 

Sammen med naboøen Amrum udgjorde Vesterland-Før Før Vesterherred. Allerede i Kong Valdemars jordebog fra 1231 skelnedes mellem øens vestlige og østlige del . Sammen med Amrum, List på Sild og dele af Rømø dannede Vesterlandet før 1864 de kongerigske enklaver, som hørte til Ribe Amt. Tre kommuner i området (Goting, Hedehusum og Yttersum) viste dansk flertal ved folkeafstemmingen 1920, men forblev på grund af den geografiske afstand til den nye grænse ved Tyskland.

Landsbyerne i Vesterland-Før, som i kirkelig henseende hørte under Sankt Johannes Sogn (Skt. Hans Sogn), kaldes også for Boowentaarpen.

Antallet af frisisktalende i Vesterlandet er lidt større end i Østerlandet. Der er også små dialektale forskelle mellem de to ø-herreder. Den før-frisiske variant i Vesterlandet kaldes for weesdring.

Referencer 

Før
Nordfrisland
Bořek Dočkal

Bořek Dočkal (født 30. september 1988 i Městec Králové) er en tjekkisk fodboldspiller, der spiller for Philadelphia Union i Major League Soccer, udlejet fra Henan Jianye. Han har tidligere spillet i blandt andet norske Rosenborg.

Klubhold 
Dočkal begyndte sin fodboldkarriere i byen Poděbrady. Midtbanespilleren skiftede som 10-årig til SK Slavia Prag. Dočkal var på alle ungdomsholdene i Slavia, og fik sin debut på førsteholdet mod SK Kladno. I hans tredje kamp for klubben, scorede han sit første mål i en kamp mod FK Teplice.

Dočkal blev lejet ud til Slovan Liberec i vinteren 2008, og nogle måneder senere underskrev han en permanent aftale med klubben. I juli 2010 blev han lejet ud til den tyrkiske klub Konyaspor, på en halvårig aftale. Efter hjemkosten fra Tyrkiet spillede Dočkal 13 kampe og scorede 2 mål for Liberec i den bedste tjekkiske række.

Rosenborg 
I juli 2011 indledte den norske klub Rosenborg BK forhandlinger med Slovan Liberec om et køb af Bořek Dočkal. 2. august blev det offentliggjort at spilleren skiftede til den norske Tippeliga-klub på en 3 ½ årig kontrakt.

Landshold 
Dočkal repræsenterede Tjekkiets U/21-fodboldlandshold som anfører ved U-21 Europamesterskabet i fodbold 2011, hvor han blandt andet scorede to mål i Tjekkiets åbningskamp mod Ukraine på Viborg Stadion.

Eksterne henvisninger

Referencer 

Fodboldspillere fra Tjekkiet
Fodboldspillere fra Slavia Prag
Fodboldspillere fra Slovan Liberec
Fodboldspillere fra Konyaspor
Fodboldspillere fra Rosenborg BK
Fodboldspillere fra Sparta Prag
Toolchain

Indenfor software er en toolchain en mængde af udviklingsværktøjer som anvendes til at skabe et produkt – f.eks. applikationer, styresystemer, software til indlejrede systemer – og toolchain'en selv. Værktøjerne kan anvendes i en kæde, sådan at output fra hver af værktøjerne bliver input for det næste, men termen anvendes bredt til at henføre til enhver mængde af kædede udviklingsværktøjer.

En simpel software udviklings toolchain består af en teksteditor til at redigere kildekode, en compiler og linker til at transformere kildekoden til et udførbart program, programbiblioteker til at yde grænseflader til styresystemet, og en debugger. Et komplekst produkt såsom et videospil behøver værktøjer til lydeffekter, musik, tekstur, 3-dimensionel modeller, animationer og yderligere værktøjer til at kombinere disse resurser til det færdige produkt.

Se også 
 GNU toolchain
 ELDK (toolchain) (Embedded Linux Development Kit)

Eksterne henvisninger 
 www.buildroot.net 
 yagarto

Udviklingsværktøjer
GNU toolchain

GNU toolchain er en fællesbetegnelse for en samling af udviklingsværktøjer produceret af GNU Projectet. Disse værktøjer udgør en toolchain (suite af værktøjer anvendt i en seriel måde) anvendt til at udvikle applikationer og styresystemer.

GNU toolchain spiller en vital rolle i udvikling af Linux-kernen, BSD, og software til indlejrede systemer. Dele af GNU toolchain bliver også direkte anvendt med eller porteret til andre platforme såsom Solaris, Mac OS X, Microsoft Windows (via Cygwin og MinGW/MSYS) og Sony PlayStation 3.

Projekter inkluderet i GNU toolchain er:
 GNU make: Automation værktøj til compilering og bygning;
 GNU Compiler Collection (GCC): Suite af compilere til adskillige programmeringssprog;
 GNU Binutils: Suite af værktøjer inklusiv linker, assembler og andre værktøjer;
 GNU Bison: Parser generator
 GNU m4: m4 macro-processor
 GNU Debugger (GDB): Kode debugging værktøj;
 GNU build system (autotools):
 Autoconf
 Autoheader
 Automake
 Libtool

Se også 
 GNU C Library
 GNU Classpath
 CVS
 MinGW
 Cygwin

Kilder/referencer 

Frie udviklingsværktøjer
Udviklingsværktøjer til Linux
Walter Ackerman

Walter Ackerman (født 28. juni 1881 i New York, død 12. december 1938 i Bishop) var en amerikansk stumfilmskuespiller. Han medvirkede i syv film fra 1903 til 1933.

Han blev født i New York, New York og døde i Bishop, Californien 57 år gammel.

Udvalgt filmografi 
 A Midsummer Night's Dream (1909)
 Rugged Water (1925) - Kok
 Man of the Forest (1926)
 Aflame in the Sky (1927)
 Back to God's Country (1927)
 Bride of the Desert (1929) .y
 King Kong (1933)

Eksterne henvisninger 
 
 

Stumfilmskuespillere fra USA
Skuespillere fra New York
Personer fra New York City
Groß-Umstadt

Groß-Umstadt er en by i Landkreis Darmstadt-Dieburg i Hessen. Den har partnerbyerne
 Saint-Péray, Frankrig, Département Ardèche, siden 1966
 Santo Tirso, Portugal, Região Norte, siden 1988
 Dicomano, Italien, Provinz Florenz, siden 2010

Kommunalvalg 2011
Gypsy Abbott

Gypsy Abbott (født 31. januar 1896, død 25. juli 1952) var en amerikansk stumfilmsskuespillerinde. Hun blev gift med filminstruktøren Henry King og blev nogle gange krediteret som gypsie Abbott. Hun er begravet i grotteafdelingen på Holy Cross Cemetery i Culver City, Californien.

 Biblografi 

 The Path of Sorrow (1913)
 Called Back (1914)
 The Key to Yesterday (1914)
 The Man Who Could Not Lose (1914)
 St. Elmo (1914)
 Who Pays? (1915)
 Beulah (1915)
 For the Commonwealth (1915)
 Letters Entangled (1915)
 The Fruit of Folly (1915)
 Vengeance Is Mine! (1916)
 For Ten Thousand Bucks (1916)
 Bungling Bill's Dress Suit (1916)
 Some Liars (1916)
 Her Luckless Scheme (1916)
 Going to the Dogs (1916)
 Rolling to Ruin (1916)
 Paste and Politics (1916)
 A Touch of High Life (1916)
 Her Painted Pedigree (1916)
 Bungling Bill's Bow-Wow (1916)
 Lost, Strayed or Stolen (1916)
 With or Without (1916)
 The Wicked City (1916)
 Shot in the Fracas (1916)
 Jealous Jolts (1916)
 A Lislebank(1917)
 A Circus Cyclone (1917)
 The Musical Marvel (1917)
 The Butcher's Nightmare (1917)
 A Studio Stampede (1917)
 His Bogus Boast (1917)
 When Ben Bolted (1917)
 Lorelei of the Sea (1917)

Referencer

Eksterne henvisninger 

 
 

Stumfilmskuespillere fra USA
Skuespillere fra Georgia
Naturmetoden

Naturmetoden betegner som udgangspunkt en fremgangsmåde, hvor kunstige hjælpemidler ikke bringes i anvendelse.

Forplantning 
Naturmetoden betegner, at børn ikke undfanges i reagensglas eller ved anden form for kunstig befrugtning, men ved samleje mellem mand og kvinde.

Sprogundervisning 
Naturmetoden i sprogundervisning betegner en efterligning af den måde, som barnet lærte sit første sprog, modersmålet, på, dvs. uden grammatikterperi eller teoretiseren, men gennem gentagelser, der danner grundlaget for den lærendes egne konklusioner. Selv om den første modersmålsindlæring ikke kan gentages, og vor sprogmodtagelighed nedsættes med alderen, har mange sprogfolk forsøgt at gøre mest mulig nytte af naturmetodens principper. Begrebet er især blevet kendt gennem Naturmetodens Sproginstitut.

Sprog
Graviditet
Ernie Adams

Ernie Adams (18. juni 1885 – 26. november 1947) var en amerikansk stumfilmskuespiller. Han medvirkede i over 400 film fra 1919 – 1948.

Han blev født i San Francisco, Californien og døde i Hollywood, Californien.

Udvalgt filmografi 

 A Regular Girl (1919)
 The Best People (1925)
 Pals in Paradise (1926)
 Jewels of Desire (1927)
 Melting Millions (1927)
 What a Night! (1928)
 The Galloping Ghost (1931)
 Night Beat (1931)
 The Hurricane Express (1932)
 The Shadow of the Eagle (1932)
 We're Not Dressing (1934)
 Hell Bent for Love (1934)
 It Happened One Night (1934) - sækketyven
 The Miracle Rider (1935)
 The Purple Vigilantes (1938)
 The Man with Nine Lives (1940)
 Cactus Makes Perfect (1942)
 The Lone Prairie (1942)
 The Pride of the Yankees (1942)
 Phony Express (1943)
 Murder, My Sweet (1944)
 Lake Placid Serenade (1944)
 Son of Zorro (1947)
 Robin Hood of Monterey (1947)

Eksterne henvisninger 
 
 

Stumfilmskuespillere fra USA
Personer fra Hollywood
Naturmetodens Sproginstitut

Naturmetodens Sproginstitut i København var en korrespondancekursusskole i flere af de større fremmedsprog.

Skolens grundlæggende filosofi var at lære sprog efter naturmetoden; men hvor barnets første sprogindlæring kun er mundtligt baseret, var skolens kursusmaterialer lektionshæfter, der blev fremsendt, så længe der blev betalt. Til hæfterne var knyttet lærerhjælp, således at brevkursisten korresponderede med den tilknyttede lærer.

Oprindelig dækkedes de moderne sprog; men Hans Henning Ørberg fik overbevist ledelsen om, at metoden kunne praktiseres også for latin, så han blev ansat til at forestå denne undervisning, og hvor vi ikke har hørt om instituttet de seneste fyrre år i forbindelse med de nulevende sprog, har Ørberg holdt omtalen i live gennem sit latinprojekt op til nutiden (2010).

Eksterne henvisninger 
Arthur Marinus Jensen and the Nature Method Institute (Naturmetodens Sproginstitut)

Uddannelsesinstitutioner i København
Charles Adler

Charles Adler (21. marts 1886 i Miami – 29. januar 1966 i Dade County) var en amerikansk teater- og filmskuespiller i 1920'erne og 1940'erne. Han var søn af skuespillerene Jakob Pavlovitsj Adler og Jenny Kaiser og stedsøn af Sara Adler, og halvbror til Luther Adler,Stella Adler og Jay Adler, der alle sammen var skuespillere.

Han var medlem af Yacht Club Boys, en sang gruppe, som optrådte i flere film i 1920'erne og 1930'erne.

Eksterne henvisninger 
 
 

Teaterskuespillere fra USA
Stumfilmskuespillere fra USA
Nørretorv (Flensborg)

Nørretorv (på tysk Nordermarkt) er en centralt beliggende plads i Flensborgs indre by. Storegade og Nørregade støder op til pladsen. Mod øst fører Skibbrogade ned til havnen. Torvet huser flere caféer og restauranter.

På nordsiden af torvet ligger Skrangerne og en række velbevarede gavlhuse. Skrangere er en arkadegang fra 1595, hvor torvehandlere tidligere havde deres salgsboder. Midt på pladsen står Neptunbrønden, som er bygget i rokokostil i 1758. På prydbrøndens sider findes det danske rigsvåben og et monogram af Frederik 5. Øverst på brønden troner havguden Neptun med forken. Allerede i middelalderen lå her på torvet byens torvebrønd. På sydsiden af torvet ses det tidligere kongelige postholderi, hvor udveksling af post og fragt fandt sted. Posthuset blev senere til hotel, hvor Hans Christian Andersen overnattede flere gange på sine rejser til Sønderjylland. Bygningen huser nu et rejsekontor. På Nørretorv lå også Flensborg Avis første avishus fra 1869.

Eksterne henvisninger

Torve og pladser i Flensborg
Latinlærerforeningen

Latinlærerforeningen i Danmark er en forening af lærere i begynderlatin i folkeskolen, ungdomsskolen og på de private skoler.

Foreningen blev grundlagt i 1973 på initiativ af Elio Acunto de Lorenzo, der dengang var seminariernes studielektor i latin. I perioden 1968-1978 kunne man på nogle af de danske lærerseminarier have latin som linjefag. Året 1978 blev skelsættende; latin forsvandt fra seminarierne og i praksis fra folkeskolen / grundskolen efter skolelovsændring i Socialdemokratiets regeringsperiode. Fra 1979 blev latin et valgfag i 10. klasse og dermed reelt aflivet. Latinlærerforeningen fortsatte imidlertid ufortrødent; men langt de fleste medlemmer er efterhånden pensionister.

Formænd 
 Lise Klercke, Bagsværd †
 Vagn Nielsen, Haderslev Seminarium †
 Gunnar Jørgensen, Haderslev private Skole †
 Ingrid Buntzen, Den katolske Skole i Nakskov
 Lea Holm Pedersen, Nakskov †
 Agnete Vilgaard, Græsted

Eksterne henvisninger 
Latinlærerforeningens hjemmeside

Foreninger fra Danmark
Etableret i 1973
Holme Bjerge

Holme Bjerge er et stort bakkedrag i det sydlige Aarhus med en storslået  udsigt over Aarhus by og havn, og sydpå over ådalen langs  Giber Å og skovene omkring Moesgård og ud over Aarhus Bugt, hvor man kan se både Helgenæs, Samsø og
Tunø. De højeste punkter er Jelshøj (123 moh.), Myreknold (118 moh.) og Tulshøj (112 moh.) Både Jelshøj, som er  Aarhusegnens højeste punkt, og Tulshøj har begge en bronzealder-gravhøj på toppen.

Det er en cirka 2 km lang bakkeryg, der er den vestlige del af en randmoræne, dannet ved et sent isfremstød for ca. 10.000 år siden, der fortsætter over Skåde Bakker til kysten i Marselisborgskovene.

Et areal på 124 ha i Holme Bjerge blev fredet i 1967 efter en sag rejst af den daværende Holme-Tranbjerg Kommune. Formålet er at bevare arealet i sin nuværende tilstand. Ved driften skal der vises hensyn til bevaring af både landskabelige og naturvidenskabelige værdier.

Eksterne kilder og henvisninger

Danmarks Naturfredningsforening om fredningen

Bakkedrag i Danmark
Fredede arealer i Danmark
Lokaliteter i Aarhus Kommune
John G. Adolfi

John G. Adolfi (19. februar 1888 – 11. maj 1933) var en amerikansk stumfilmsinstruktør, skuespiller, og manuskriptforfatter som var involveret i mere end 100 filmproduktioner i løbet af hans karriere.
Han blev født i San Francisco, Californien og døde i Hollywood, Californien.

Biografi 
Adolfi blev født i New York City, Adolfi havde sin debut som skuespiller i filmen The Spy: A Romantic Story of the Civil War fra 1907, men efter at have optrådt i 30 film døde han af en hjerneblødning i British Columbia, Canada mens han jagtede bjørme.

Udvalgt filmografi

Instruktør 
 Husband Hunters (1927)
 Fancy Baggage (1929)
 Sinners' Holiday (1930)
 The Millionaire (1931)
 Alexander Hamilton (1931)
 The Man Who Played God (1932)
 A Successful Calamity (1932)
 The Working Man (1933)

Kilder

Eksterne henvisninger 
 
 

Stumfilmskuespillere fra USA
Filminstruktører fra USA
Manuskriptforfattere fra USA
Personer fra Hollywood
Skuespillere fra Californien
Stenhus Kostskole

Stenhus Kostskole i Holbæk er en selvejende privatskole med klassetrinene 5–10. Den sameksisterer med Stenhus Gymnasium og HF. 

Skolen tilbyder også e-Sport for klassetrinene 7-9, der arbejdes blandt andet med spilteknikker og med praktisk træning, men derudover går de også i dybden med strategi og teamwork. i 2022 er Knud Erik Schack Korsbjerg Stenhus Kostskoles leder.

Referencer

Eksterne henvisninger 
 Hjemmeside for Stenhus Kostskole
 Hjemmeside for Stenhus Gymnasium og HF

Privatskoler i Danmark
Uddannelse i Holbæk
Kostskoler i Danmark
Etableret i 1906
Dolf van der Linden

Dolf van der Linden, født David Gysbert van der Linden, (22. juni 1915 i Vlaardingen – 30. januar 1999) var en nederlandsk dirigent og komponist. Han grundlagde i 1945 det nederlandske orkester Metropole Orkest, som han ledte frem til 1980. Han dirigerede Nederlandene i Eurovision Song Contest 13 gange i årene 1957-1962, 1964-1968 og 1970-1971. Han var desuden chefdirigent i Hilversum 1958 og i Amsterdam 1970.

Eksterne henvisninger 

Komponister fra Nederlandene
Dirigenter fra Nederlandene
Søndertorv (Flensborg)

Søndertorv () er en centralt beliggende plads i Flensborgs indre by. Op mod torvet støder blandt andet Holmen, Angelbogade, Røde Gade og Frisergade.

Torvet er omkranset af en række historiske bygninger. På nordsiden af torvet ligger Sankt Nikolaj Kirken, som kan kaldes for byens hovedkirke. Kirken var oprindelig adskilt fra pladsen ved en række små bygninger og strædet Katsund. Bygningerne blev revet ned i 1898, og Katsundet forsvandt fra byens gadebillede. På sydsiden af torvet ligger byens fagforeningshus. Ud mod Holmen ligger indkøbscentret Flensburg Galerie. To gange om ugen danner torvet rammen om torvehandel med grøntsager, ost og fisk. I 1614 opstilledes her en rigt udsmykket springvandsbrønd, som blev ødelagt allerede i årene 1627-29, da fjendtlige tropper havde besat byen.

Lidt syd for torvet lå i middelalderen byens eneste kloster. I nærheden lå frem til 1900-tallet også to af byens middelalderlige byporte, Røde Port og Friserport.

Eksterne henvisninger 

Torve og pladser i Flensborg
André Rieu

André Léon Marie Nicolas Rieu (født 1. oktober 1949 i Maastricht) er en nederlandsk violinist, dirigent og komponist. Han er grundlægger og medlem i det velkendte orkester Johann Strauss Orchestra.

André Rieu voksede op i en musikalsk familie af fransk oprindelse. Allerede i femårsalderen begyndte han at spille violin og viste tidligt sin fascination for orkester. Han valgte at studere violin i den belgiske by Liège, for senere at afslutte sine studier ved musikakademiet Conservatorium Maastricht. I perioden 1974 til 1977 studerede han på Koninklijk Conservatorium i Bruxelles hos André Gertler.

År 1987 oprettede Rieu Johann Strauss Orchestra og sit eget produktionsforlag.

Privat 
Han giftede sig med Marjorie Kochmann i 1975.
Parret har to sønner.

Referencer

Eksterne henvisninger 

Komponister fra Nederlandene
Dirigenter fra Nederlandene
Violinister fra Nederlandene
Personer fra Maastricht
Toudal

Toudal, Thoudal, Toudahl og Thoudahl er navne i en gammel slægt fra Thy. 

Der er i nyere tid en slægt som har taget navn efter en gård ved Arnborg ved Herning. Gårdens navn har skiftet gennem tiden så de slægter der har været fæstere/ejere benytter stavemåden Toudal/Thoudal.

Navnet bruges ikke ret meget i Danmark i nutiden og anvendes som efternavn, i meget begrænset omfang idet kun 154 danskere bærer slægtsnavnet ifølge Danmarks Statistik.

Kendte danskere med navnet

Toudahl 
 Andreas Toudahl, håndboldspiller.

Noter 

Antropologi
Slægter fra Danmark